Skont rapporti fil-midja Amerikana, minn tal-inqas erba' persuni nqatlu waqt sparatura f'bini ta' uffiċini f'Los Angeles Kalifornja. Il-każ seħħ tard l-Erbgħa waranofsinhar. Fi stqarrija, il-pulizija qalet illi l-uffiċjali sparaw fuq is-suspettat aggressur u dan ittieħed l-isptar. Is-sitwazzjoni kienet taħt kontroll fi ftit sigħat u għalhekk m'hemm l-ebda theddida għall-pubbliku. Din l-isparatura ssegwi tnejn oħra li seħħew fl-istess xahar fl-Amerika, li ħallew 18-il persuna oħra mejta. Intant, il-President Amerikan Joe Biden ħalef illi se jieħu passi dwar l-użu tal-armi.